เติมด่วน! “ปตท.-บางจาก” ขึ้นราคาน้ำมัน “ดีเซล” 30 สต./ลิตร มีผลพรุ่งนี้
เติมด่วน! “ปตท.-บางจาก” ขึ้นราคาน้ำมัน “ดีเซล” 30 สต./ลิตร มีผลพรุ่งนี้
19 ต.ค. 2563

บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันกลุ่มดีเซล 30 สตางค์/ลิตร ส่วนกลุ่มเบนซิน รวมถึงแก๊สโซฮอล์ยังคงเดิม โดยมีผลตั้งแต่วันที่ 20 ต.ค. 63 เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ และปริมณฑลวันพรุ่งนี้ เป็นดังนี้ น้ำมันดีเซล B7 อยู่ที่ลิตรละ 21.89 บาท, B10 ลิตรละ 18.89 บาท และ B20 ลิตรละ 18.64 บาท
ส่วนกลุ่มเบนซิน ยังคงเดิม โดยเบนซิน ออกเทน 95 ของ PTT Station อยู่ที่ลิตรละ 28.96 บาท, แก๊สโซฮอล์ 95 ลิตรละ 21.55 บาท, แก๊สโซฮอล์ 91 ลิตรละ 21.28 บาท, E20 ลิตรละ 20.04 บาท และ E85 ลิตรละ 17.84 บาท ทั้งนี้ ราคาขายปลีกดังกล่าวยังไม่รวมภาษีบำรุงท้องถิ่น
